คำสั่งคณะรักษาความสงบแห่งชาติ ที่ 74/2557 เรื่อง แต่งตั้งคณะอนุกรรมการประสานงานการจัดการปัญหาแรงงานต่างด้าวและการค้ามนุษย์
คำสั่งคณะรักษาความสงบแห่งชาติ
คำสั่งคณะรักษาความสงบแห่งชาติ
ที่ ๗๔/๒๕๕๗
เรื่อง
แต่งตั้งคณะอนุกรรมการประสานงานการจัดการปัญหาแรงงานต่างด้าวและการค้ามนุษย์[๑]
 

เพื่อให้การขับเคลื่อนนโยบายของคณะรักษาความสงบแห่งชาติในการแก้ปัญหาแรงงานต่างด้าวทั้งระบบ
การป้องกันและปราบปรามการค้ามนุษย์ เป็นไปอย่างมีประสิทธิภาพ เป็นเอกภาพ
และเกิดผลสำเร็จที่เป็นรูปธรรมโดยเร็ว คณะรักษาความสงบแห่งชาติ
จึงให้ยกเลิกคำสั่งคณะรักษาความสงบแห่งชาติ ที่ ๖๐/๒๕๕๗
และแต่งตั้งคณะอนุกรรมการประสานงานการจัดการปัญหาแรงงานต่างด้าวและการค้ามนุษย์
(อกนร.) เพื่อช่วยปฏิบัติงานของคณะกรรมการนโยบายการจัดการปัญหาแรงงานต่างด้าวและการค้ามนุษย์
(กนร.) โดยมีองค์ประกอบและอำนาจหน้าที่ดังต่อไปนี้

๑. องค์ประกอบ
๑.๑ เสนาธิการทหาร  ประธานอนุกรรมการ
๑.๒ อธิบดีกรมการจัดหางาน  รองประธานอนุกรรมการ
๑.๓ อธิบดีกรมพัฒนาสังคมและสวัสดิการ  รองประธานอนุกรรมการ
๑.๔ เสนาธิการทหารบก  อนุกรรมการ
๑.๕ เสนาธิการทหารเรือ  อนุกรรมการ
๑.๖ เสนาธิการทหารอากาศ  อนุกรรมการ
๑.๗ ผู้อำนวยการสำนักนโยบายและแผนกลาโหม
 อนุกรรมการ
๑.๘ รองเลขาธิการสภาความมั่นคงแห่งชาติ  อนุกรรมการ
๑.๙
ผู้อำนวยการศูนย์ประสานการปฏิบัติที่ ๒  อนุกรรมการ
กองอำนวยการรักษาความมั่นคงภายในราชอาณาจักร
๑.๑๐ อธิบดีกรมการปกครอง  อนุกรรมการ
๑.๑๑
อธิบดีกรมสวัสดิการและคุ้มครองแรงงาน  อนุกรรมการ
๑.๑๒ อธิบดีกรมสอบสวนคดีพิเศษ  อนุกรรมการ
๑.๑๓ อธิบดีกรมพัฒนาฝีมือแรงงาน  อนุกรรมการ
๑.๑๔ อธิบดีกรมประมง  อนุกรรมการ
๑.๑๕ อธิบดีกรมเจ้าท่า  อนุกรรมการ
๑.๑๖ อธิบดีกรมควบคุมโรค  อนุกรรมการ
๑.๑๗ อธิบดีกรมเอเชียตะวันออก  อนุกรรมการ
๑.๑๘ อธิบดีกรมอาเซียน  อนุกรรมการ
๑.๑๙ อธิบดีกรมอนามัย  อนุกรรมการ
๑.๒๐ ปลัดกรุงเทพมหานคร  อนุกรรมการ
๑.๒๑
ผู้อำนวยการสำนักงานส่งเสริมสวัสดิภาพและ อนุกรรมการ
พิทักษ์เด็ก เยาวชน ผู้ด้อยโอกาส
คนพิการและผู้สูงอายุ
๑.๒๒
ผู้บัญชาการสำนักงานยุทธศาสตร์ตำรวจ  อนุกรรมการ
๑.๒๓
ผู้บัญชาการสำนักงานตรวจคนเข้าเมือง  อนุกรรมการ
๑.๒๔ เจ้ากรมยุทธการทหาร  อนุกรรมการและ
เลขานุการ
๑.๒๕ ผู้อำนวยการสำนักปฏิบัติการ  อนุกรรมการและ
กรมยุทธการทหาร  ผู้ช่วยเลขานุการ
๑.๒๖
ผู้อำนวยการสำนักบริหารแรงงานต่างด้าว  อนุกรรมการและ
กรมการจัดหางาน  ผู้ช่วยเลขานุการ

๒. อำนาจหน้าที่
๒.๑ เสนอแนะนโยบาย มาตรการ
และแนวทางการดำเนินการแก้ไขปัญหาแรงงานต่างด้าว การป้องกันและปราบปรามการค้ามนุษย์
การบังคับใช้แรงงาน และการใช้แรงงานเด็ก ต่อคณะกรรมการ
๒.๒ ประสานงาน ติดตามการดำเนินงาน ตามแผนปฏิบัติการ
การจัดทำรายงานให้ข้อคิดเห็นและข้อเสนอแนะแก่ส่วนราชการที่เกี่ยวข้องในการนำนโยบายไปสู่การปฏิบัติ
๒.๓ พิจารณากลั่นกรองแผนงาน โครงการ และมาตรการที่เกี่ยวข้องก่อนนำเสนอคณะกรรมการ
๒.๔ พิจารณาทบทวน ปรับปรุง
และพัฒนาหลักเกณฑ์ในการบริหารจัดการและแก้ไขปัญหาแรงงานต่างด้าวและการค้ามนุษย์
ให้เหมาะสมสอดคล้องกับสถานการณ์ ก่อนเสนอคณะกรรมการพิจารณา
๒.๕ กำกับการบังคับใช้กฎหมายที่เกี่ยวข้องให้เกิดประสิทธิภาพ
สอดคล้องกับกฎหมายว่าด้วยการป้องกันและปราบปรามการฟอกเงิน
กฎหมายว่าด้วยการป้องกันและปราบปรามการทุจริตแห่งชาติ รวมทั้งพันธกรณีระหว่างประเทศ
๒.๖ ปฏิบัติหน้าที่อื่นตามที่คณะกรรมการมอบหมาย

๓. คณะอนุกรรมการตามคำสั่งนี้
สามารถยุบเลิก หรือปรับปรุงองค์ประกอบและอำนาจหน้าที่ได้ตามความเหมาะสม
เมื่อสถานการณ์บ้านเมืองเข้าสู่ภาวะปกติ

ทั้งนี้ ตั้งแต่บัดนี้เป็นต้นไป


สั่ง ณ
วันที่ ๒๕ มิถุนายน พุทธศักราช ๒๕๕๗
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ







ปริยานุช/ผู้จัดทำ
๘ กรกฎาคม ๒๕๕๗

ปริญสินีย์/ผู้ตรวจ
๘ กรกฎาคม ๒๕๕๗





[๑] ราชกิจจานุเบกษา
เล่ม ๑๓๑/ตอนพิเศษ ๑๒๕ ง/หน้า ๔/๔ กรกฎาคม ๒๕๕๗